hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Քրեակատարողական ծառայությունը խրախուսանքի է արժանացնում ցմահ  դատապարտյալին, Դատախազությունը՝ շտապում կասեցնել այն․ դատապարտյալները բողոքում են
«Նուբարաշեն» ՔԿՀ պետ Սամվել Մկրտչյանը, խրախուսանք տրամադրելուց մեկ ամիս անց, Գլխավոր դատախազության միջնորդությամբ կասեցրել և անվավեր է ճանաչել հոկտեմբերի 8-ի իր այն որոշումը, ըստ որի դատապարտյալները մասնակցել են միջոցառումների, դրսևորել դրական վարքագիծ, ինչն իրեն թույլատրել է խրախուսանքների ներկայացնել դատապարտյալներին։
Ըստ Գլխխավոր դատախազի խորհրդական Գոռ Աբրահամյանի պարզաբանման՝ դատախազի որոշումները պայմանավորված են եղել դրանց անհիմն, առարկայազուրկ կամ անօրինական լինելու հանգամանքներով․
«Դատապարտյալների նկատմամբ խրախուսանքի միջոց կիրառելիս հաշվի չի առնվել սոցիալական, հոգեբանական, իրավական և դաստիարակչական աշխատանքներին նրանց մասնակցությունը և որևէ կերպ չի հիմնավորվել, թե նրանց նկատմամբ վերջին անգամ տույժի միջոց կիրառվելուց հետո ինչպիսի գործողություններով են դրական վարքագիծ դրսևորել, որոնք հիմք են հանդիսացել խրախուսանքի միջոցներ կիրառելու համար»,- Forrights-ի հետ զրույցում նշում է Աբրահամյանը։
Քրեակատարողական օրենսգրքի 93-րդ հոդվածը, սակայն, հակադարձում է Դատախազությանը։ Մասնավորապես, դատապարտյալների նկատմամբ կարող է կիրառվել խրախուսանք իրենց օրինապահ վարքագծի, աշխատանքի և ուսման նկատմամբ բարեխիղճ վերաբերմունքի, ինքնագործ միավորումների աշխատանքներին և միջոցառումներին ակտիվորեն մասնակցելու, ինչպես նաև դրական վարքագծի դրսևորման համար, որոնք, փաստացի, դրսևորվել են դատապարտյալների կողմից։
Դատախազությունը մատնանշում է, որ դատապարտյալներից մեկի փաստաթղթերում նշվել է, թե 2016թ. փետրվար-ապրիլ ամիսներից սկսած՝ պատշաճ կերպով և մեծ պատասխանատվությամբ կատարել է իրեն տրված հանձնարարությունները, ինչպես նաև դրսևորել է օրինապահ վարքագիծ, «մինչդեռ անհասկանալիորեն այդպիսի վարքագծի պայմաններում մինչև 2019թ. օգոստոս ամիսը նրա նկատմամբ խրախուսանքի միջոց չի կիրառվել»։
Այստեղ Դատախազությանը հակադարձում են հենց իրենք՝ դատապարտյալները․
«Իրենք գոնե հասկանո՞ւմ են, թե ինչքան անհնար բան ա արժանանալ էդ մի հատիկ խրապուսանքի։ Տույժեր տալիս են ամեն փոքր բանից, ու չեն մտածում, որ էդ կարա մեր գործերի վրա ազդի, բայց ինչ ա թե մի հատ խրախուսանք են տվել, պետք ա մեր քթերից բերե՞ն»,- վրդովված նշեցին նրանք։
Իրավապաշտպան Վարդան Հարությունյանի համար զարմանում է. Դատախազությունը որտեղից է իմացել, որ դատապարտյալները խրախուսվել են։ Ըստ նրա՝ Դատախազությունը որևէ իրավասություն չունի միջամտել դատապարտյալ-ՔԿՀ կապին․
«Դատապարտյալի մասին առավել ինֆորմացիա կարող է իմանալ այն քրեակատարողական հիմնարկը, որտեղ պահվում է անձը։ Հիմնարկն է ամենօրյա շփում ու աշխատանք տանում դատապարտյալի հետ, ուստի միայն նրան է իրավունք վերապահված տույժի կամ խրախուսանքի արժանացրել դատապարտյալին։ Դատախազությունն այստեղ որևէ անելիք չունի, որ կողմնակի ձևով միջամտի և միջնորդի անհիմն ճանաչել կամ կասեցնել խրախուսանքը։ Այս կառույցը հետին նպատակ է հետապնդում անել հնարավոր ամեն ինչ, որ դատապարտյալները չկարողանան պատժի կրման ռեժիմի փոփոխության կամ պայմանական վաղաժամկետ ազատ արձակման համար դիմել»,- նշեց իրավապաշտանը։
Նշենք, որ խրախուսանքները դատապարտյալներին օգնում են պայմանական վաղաժամկետ ազատ արձակման, պատժի կրման ռեժիմի փոփոխության, ներման խնդիրագիր ներկայացնելու և մի շարք այլ հարցերում, ուստի դատապարտյալների համար շատ կարևոր նշանակություն են ունենում խրախուսանքները։
Նախորդ նյութը«Զինծառայող 21-ամյա Արթուր Աջամյանի մարմնի վրա հին ու նոր վերքեր կան»
Հաջորդ նյութըՏեղեկատվություն՝ զինծառայող Ա.Աջամյանի մահացու հրազենային վիրավորում ստանալու և ժամկետային զինծառայող Դ.Մելիքբեկյանի հրազենային վիրավորումներ ստանալու դեպքի առթիվ հարուցված քրեական գործով
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.